MEGA วอลุ่มแน่น-บวกแรง 7% รับอานิสงส์เทรนด์รักสุขภาพ ดันกำไรปีนี้โตเด่น แตะ 1.47 พันลบ.
MEGA วอลุ่มแน่น-บวกแรง 7% รับอานิสงส์เทรนด์รักสุขภาพ ดันกำไรปีนี้โตเด่น แตะ 1.47 พันลบ. แนะ “ซื้อ” เป้า 48 บ.
MEGA วอลุ่มแน่น-บวกแรง 7% รับอานิสงส์เทรนด์รักสุขภาพ ดันกำไรปีนี้โตเด่น แตะ 1.47 พันลบ. แนะ “ซื้อ” เป้า 48 บ.
3 ส.ค. 2564

ผู้สื่อข่าวรายงานว่า วันนี้(3 ส.ค.64)ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 12.13 น. อยู่ที่ 42.25 บาท บวก 2.75 บาท หรือ 6.96% สูงสดที่ 43.00บาท ต่ำสุดที่ 40.25 บาท ด้วยมูลค่าซื้อขาย 408.36 ล้านบาท

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์เกี่ยวกับหุ้น  MEGA ว่า โดยสถานการณ์ โควิด-19 ที่ยังแพร่ระบาดในหลายประเทศทำให้ผู้บริโภคใส่ใจดูแลสุขภาพมากขึ้นเป็นพิเศษ
ซึ่งฝ่ายวิจัยคาดการณ์ว่ากำไรสุทธิไตรมาส 2/2564 จะทยอยเพิ่มขึ้นต่อเนื่อง 1.5% จากไตรมาสก่อนหน้า และเพิ่มขึ้น 12.3% จากงวดเดียวกันของปีก่อนเป็น 340.8 ล้านบาท การเติบโตหลักๆยังคงมาจากธุรกิจจัดจำหน่ายผลิตภัณฑ์ Maxxcare ซึ่งมีสัดส่วน 52.2% ของรายได้รวมคาดการณ์ว่าจะสูงขึ้นทั้งไตรมาสก่อนหน้าและจากงวดเดียวกันของปีก่อน ส่วนธุรกิจแบรนด์ Mega We Care (47.8% ของรายได้รวม) โตต่อเนื่องเช่นเดียวกันโดยเฉพาะในตลาดทวิปแอฟริกาที่เติบโตอย่างรวดเร็ว
ขณะที่ตลาดในภูมิภาคเอเชียตะวันออกเชียงใต้ซึ่งเป็นตลาดหลักโดยเฉพาะเมียนม่าคาดการณ์ว่าจะทยอยดีขึ้นจากในไตรมาสก่อนเนื่องจากบริษัทมีครั้งสินค้าในเมียนมาที่สามารถกระจายสินค้าได้และยาเป็นสิ่งจำเป็นผลกระทบจากการเมืองจึงจำกัดอัตรากำไรคันต้นคาดการณ์ว่าจะรักษาให้อยู่ในระดับใกล้เคียงจากไตรมาสก่อนที่ 39.2% จากอัตรากำไรที่แข็งแกร่งของแบรนด์ Mega We Care ส่วนค่าใช้จ่ายขายและบริหารยังคงควบคุมได้อย่างมีประสิทธิภาพ
โดยหากประมาณการเป็นไปตามคาดกำไรงวดครึ่งปีแรก 2564 จะเป็น 676.5 ล้านบาทเพิ่มขึ้น 8.5% จากงวดเดียวกันของปีก่อนหน้าและคิดเป็น 46% กำไรปกติทั้งปีที่คาดอยู่ที่ 1,470.3 ล้านบาทเพิ่มขึ้น 7% จากงวดเดียวกันของปีก่อนตามปกติแล้วกำไรไตรมาสแรกจะต่ำสุดของปีและทยอยเล่นตัวจนสูงสุดในไตรมาส 4 และยังได้รับอานิสงส์จากเทรนด์รักสุขภาพที่เป็น Mega Trend ในระยะยาวและธุรกิจแบรนด์ยังขายได้ดีในทุกตลาด
ฝ่ายวิจัยยังคงคาดการณ์กำไรปกติปี 2564 เพิ่มขึ้น 7% จากงวดเดียวกันของปีก่อนเป็น 1,470.3 ล้านบาทและเพิ่มขึ้น 11.7% จากงวดเดียวกันของปีก่อนเป็น 1,642.4 ล้านบาทในปี 2565 ยังคงราคาเป้าหมายของปี 2564 ไว้ที่ 48 บาท (DCF,WACC 8.6%,TG 3.0%) แนะนำซื้อ